Bók Þorvalds Understanding the Market Economy ásamt Arne Jon Isachsen og Carl B. Hamilton kom út hjá Oxford University Press 1992 og birtist á 17 tungumálum , meðal annars rússnesku og kínversku . Síðustu ár hafa rannsóknir Þorvalds einkum fjallað um náttúruauðlindastjórn og stjórnarskrár . Sú ritgerð Þorvalds sem oftast er vísað til ( Natural Resources , Education , and Economic Development , European Economic Review 2001 ) lýsir því hversu þeim þjóðum sem eiga gnægð náttúruauðlinda hættir til að vanrækja menntamál þar eð stjórnvöld og fleiri freistast til að halda að þeim séu allir vegir færir í krafti dauðra auðlinda frekar en lifandi fólks . Meðal nýlegra ritgerða Þorvalds má nefna Chain of Legitimacy : Constitution Making in Iceland sem Cambridge University Press birti í bók 2018 . Þar er meðal annars lýst þeirri ógn sem lýðræði stafar af stjórnvöldum sem ganga erinda sérhagsmunahópa gegn almannahag . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .